Morfometrija
Morfometrija (grč μορϕή – morfe = oblik, forma + -μετρία – metria = mjerenje) odnosi se na kvantitativnu analizu oblika, koncept koji obuhvata veličinu i oblik. Morfometrijske analize obično se izvode na organizmima, a korisne su u proučavanju njihovih fosilnih zapisa, uticaja mutacija na oblik, razvojnih promjena u obliku, kovarijacija između ekoloških faktora i oblika, kao i za procjenu kvantitativnogenetičkih parametara oblika. Morfometrija se može koristiti za kvantificiranje osobine od evolucijskog značaja i otkrivanjem promjena u obliku, utvrditi nešto o njihovoj ontogenezi, funkciji ili evolucijskim vezama. Glavni cilj morfometrije je statističko testiranje hipoteze o faktorima koji utiču na oblik. "Morfometrija", u širem smislu, koristi se i za precizno lociranje određenih područja organa kao što je mozak, i u opisivanju oblika drugih struktura i stvari. Prema oblastima primjene, morfometrija uključuje antropometriju, kraniometriju ihtiometriju, geometriju citometriju i druge. Instrumenti koji služe za morfometrijska mjerenja su specijalno standardizirana (po materijalu i ostalim svojstvima) pomagala, kao što su antropometar, ihtiometar, citofotometar, naprimjer